Víctor Jara

Víctor Lidio Jara Martínez (født 28. september 1932 i Chillán Viejo, sør for Santiago de Chile, drept 15. september 1973 i Santiago) var en chilensk pedagog, teaterdirektør, poet, visesanger og politisk aktivist. Han var fremtredende i den chilenske «Nueva canción-bevegelsen» (norsk: «ny sang-bevegelsen») som var markant under den sosialistiske regjeringen til Salvador Allende. Han ble myrdet på tragisk og brutalt vis kort tid etter det chilenske kuppet i 1973, noe som førte til at Jara og hans musikk ble et symbol for kampen mot militær undertrykkelse og urettferdighet i Latin-Amerika.

Liv og virke
 Bakgrunn
Victor Jaras foreldre Manuel Jara og Amanda Martínez var fattige bønder. Moren var sangerinne. 15 år gammel gikk han ut av skolen for å lese til prest, men ga opp studiene for ett års militærtjeneste. Deretter gikk han på teaterstudier ved Chiles universitet og begynte å arbeide som regissør.Adam Augustyn: «Victor Jara», Britannica]</ref>

Han meldte seg også inn i det chilenske kommunistparti.

Musiker
Victor Jara var sterkt preget av chilensk og annen latinamerikansk folklore, samt artister som Violeta Parra og Atahualpa Yupanqui (1908-92),Atahualpa Yupanqui, IMDb og poeten Pablo Neruda. Han lanserte sitt første album i 1966, og i 1970 sluttet han på teateret og satset fullt på musikken. Han støttet Allendes presidentvalgkamp Unidad Popular, deltok i frivillig arbeide og holdt en del gratiskonserter.
Jara ble arrestert av militære styrker på universitetet i Santiago dagen etter kuppet i Chile, bare 14 dager før han fylte 41 år. Sammen med flere tusen andre ble han innesperret på det store stadion Estadio Chile, der han ble gjenkjent av en offiser. Noen vitner mener at Jaras fingre ble knust med geværkolber, andre at det ble brukt en øks til å ødelegge hendene hansHenrettelsen av Jara - før «offiserene mine moret seg med å sette en revolver mot hodet hans og leke russisk rulett», forklarte José Antionio Paredes i retten i 2009. Etter at Jara var skutt i tinningen, fikk en annen soldat beskjed om å «skyte ham til det ugjenkjennelige», og skjøt ham 44 ganger med en maskinpistol. Estadio Chile var i 2009 omdøpt til Victor Jara Stadion.Jon Magnus: «Myrdet i russisk rulett», Verdens Gang 26. juni 2009

Jaras kone har sagt liket ble kastet på gaten og senere funnet på et likhus sammen med mange andre døde.Artikkel fra BBC Lest: 15. desember 2008 Regimet i Chile ville ikke at Jara skulle bli en martyr og beordret at alle mastertape'ne til innspillingene hans skulle ødelegges.Naomi Klein: The Shock Doctrine, Penguin, London, ISBN 978-1-846-14028-0 side 105

Drapsmennene, ni pensjonerte offiserer, ble første gang domfelt sommeren 2018. Seks ble dømt til 25 år for bortføring og drap på både Jara og Littré Quiroga<ref>[https://thecondoryears.com/victor-jara-littre-quiroga/ Pascale Bonnefoy: Jara og Quiroga, The condor years som ble funnet drept like ved Jara. Den syvende fikk åtte år for medvirkning.«Ni pensjonerte offiserer dømt», NTB 4. juli 2018 Dommene er anket flere ganger, og drapsmennene var frifot frem til august 2023 da Chiles høyesterett avgjorde at dommene er endelige og skal sones i fengsel.«Jaras drapsmenn må i fengsel», Bergens Tidende 30. august 2023

Víctor Jara var en viktig inspirasjonskilde for en rekke skandinaviske visesangere i 1970-årene. I 1977 gav Cornelis Vreeswijk ut en plate med sanger av Víctor Jara, omdiktet til svensk. Lillebjørn Nilsen har både skrevet minnesangen Victor Jara, og bl.a. gjendiktet Jaras sang Luchín.

The Clash hentet inspirasjon fra Jara til «Washington Bullets» og U2 til «One Tree Hill» på The Joshua Tree.Thomas Leatham: Jara: The man who folked himself to death, 6. januar 2023 Bruce Springsteen holdt i 2013 en konsert i Santiago til minne om Jara, 40 år etter hans død.«Manifesto», ''E Street Shuffle

 Referanser 

 Eksterne lenker 



  Uoffisiell hjemmeside

Kategori:Chilenske pedagoger
Kategori:Chilenske lyrikere
Kategori:Chilenske visesangere
Kategori:Myrdede musikere
Kategori:Personer fra regionen Bío-Bío